ปลดแอกพระรอง
ผมเพิ่งเขียน ตะลุยฟุตบอลโลก ให้กำลังใจ ขุนพลบีจี บางกอกกล๊าส เอฟซี ให้ลืมความล้มเหลวในฤดูกาลที่ผ่านมาให้สิ้น แล้วก้มหน้าก้มตาลุยแข้งใน T2 อย่างเต็มที่ เพื่อจะได้กลับคืนสู่ลีกสูงสุดให้เร็วที่สุด,ปรากฏว่า วันต่อมาทีมกระต่ายแก้ว ก็ทำการเปิดตัวกุนซือคนใหม่ทันที โดยพวกเขาเลือกใช้บริการของ โค้ชโอ่ง ดุสิต เฉลิมแสน ที่กลายเป็นเครื่องหมายการค้าการันตีความสำเร็จในการ พาทีมตีตั๋วเลื่อนชั้นไปแล้ว,ขณะเดียวกัน สาวกแร็บบิตก็ยังได้รับข่าวดีเข้าไปอีก เมื่อ 2 แข้งราคาแพงระยับของทีม ทั้ง ธนบูรณ์ เกษารัตน์ กับฐิติพันธ์ พ่วงจันทร์ ต่างก็ยืนยันที่จะอยู่ล่มหัวจมท้ายกับสโมสรต่อไป ไม่มีหนีไปไหนแน่,สำหรับแฟนบอลย่านปทุมธานีจากนี้ไปอาจจะดูเหงาๆสักหน่อย เพราะเหลือทีมให้เชียร์ในไทยลีกแค่หนึ่งเดียว,นั่นก็คือ แข้งเทพ ทรู แบงค็อก ยูไนเต็ด ซึ่งยังคงปักหลักโม่แข้งนัดเหย้ากัน ที่ทรู สเตเดียม หรือสนาม ม.ธรรมศาสตร์ รังสิต เช่นเดิมไม่มีเปลี่ยนแปลง,เชื่อว่าผู้บริหารบียูคงพอมองเห็นช่องทาง การตลาดที่จะเพิ่มฐานแฟนคลับของตัวเองให้เพิ่มมากขึ้นเป็นเท่าทวีคูณ จากรอยโหว่ที่บางกอกกล๊าสต้องตกลงไปเล่นลีกรองในคราวนี้เช่นกัน,ดังนั้น จึงไม่ต้องแปลกใจ ที่ล่าสุดเราจะได้เห็นแบงค็อก ยูไนเต็ด เป็นทีมแรก ที่ชิงเปิดตัวผู้เล่นใหม่ในซีซัน 2019 ก่อนใครเพื่อน,แถมยังเป็นการเสริมทัพที่สุดเร้าใจเป็นอย่างยิ่ง เพราะแต่ละคนล้วนแต่เป็นแข้งคุณภาพ เกรด A ระดับทีมชาติทั้งสิ้น,ไม่ว่าจะเป็น ทริสตอง โด วิงแบ็กขวาจอมตะลุยบุก กับ เจ้าบาส พีระพัฒน์ โน๊ตชัยยา หนึ่งในผู้เล่นกราบซ้ายที่ดีที่สุดของประเทศ ที่ถูกดึงตัวจากเอสซีจี เมืองทอง ยูไนเต็ด ด้วยสนน ราคารวมกันที่ว่ากันว่าไม่น่าต่ำกว่า 35 ล้านบาทเลยทีเดียว,รวมไปถึง อานนท์ อมรเลิศศักดิ์ ปีกตัวจี๊ดจากบุรีรัมย์ ยูไนเต็ด ที่โชว์ฟอร์มในการยืมตัวมาเล่นให้กับบีจีได้อย่างเข้าตาเหลือเกินในเลกที่สอง,นี่ยังไม่นับเม็ดเงินที่คาดกันว่าแข้งเทพต้องทุ่มอย่างน้อย 30 ล้าน ในการกระชากตัว เนลสัน โบนีญา ยอดดาวยิงชาวเอลซัลวาดอร์ ที่ซัลโวคนเดียว 25 ประตู จนทำให้สุโขทัย เอฟซี หนีตกชั้นได้สำเร็จ เข้ามาร่วมก๊วน,บวกด้วยการดึงตัว จักรกฤษณ์ เวชภิรมย์ กลับจากการค้าแข้งที่ญี่ปุ่น กับสโมสรเอฟซี โตเกียว ในรุ่นยู-23 อีกต่างหาก,เรียกว่าเป็นการประเดิมจัดหนักจัดเต็มในลอตแรกของ ขจร เจียรวนนท์ ประธานใหญ่แข้งเทพ แบบไม่ต้องพูดเยอะให้เจ็บคอ,โดยมีเป้าหมายสำคัญที่จะยกระดับทีมไปสู่การลุยแข้งถ้วยเอเชีย เอเอฟซี แชมเปียนส์ลีก 2019 ที่ต้องไปให้ไกลมากกว่าอดีตที่เคยผ่านมาให้จงได้,ที่สำคัญ บิ๊กขจร น่าจะมุ่งมั่นลุ้นให้ทรู แบงค็อก ยูไนเต็ด ของตัวเอง ปลดแอกจากการเป็นทีม พระรอง ทั้งปีทั้งชาติ,เพื่อก้าวขึ้นสู่ตำแหน่ง พระเอก ที่คว้าแชมป์อย่างเต็มตัวได้จริงๆเสียที,ในปีหน้านี้แหละ,บี บางปะกง
ทีมกระต่ายแก้ว ก็ทำการเปิดตัวกุนซือคนใหม่ทันที โดยพวกเขาเลือกใช้บริการของ โค้ชโอ่ง ดุสิต เฉลิมแสน ที่กลายเป็นเครื่องหมายการค้าการันตีความสำเร็จในการ พาทีมตีตั๋วเลื่อนชั้นไปแล้ว
บางกอกกล๊าส เอฟซี,โค้ชโอ่ง,พีระพัฒน์ โน๊ตชัยยา,ตะลุยฟุตบอลโลก,บี บางปะกง